***The Times of India*** (**TOI**) é un xornal diario de gran formato en inglés moi popular na India. Ten a maior circulación entre todos os diarios en inglés no mundo, en todos os formatos (gran formato, compacto, berliner e en liña). É propiedade de The Times Group, que á súa vez é propiedade da familia Sahu Jain.

En 2008, o xornal indicou que cunha circulación de máis de 3,14 millóns de exemplares estaba certificado pola Audit Bureau of Circulations como o diario máis vendido en inglés a nivel mundial, co cal se situaba no posto 8° como o periódico máis vendido no mundo en calquera idioma. Segundo unha enquisa realizada na India en 2008, *The Times of India* era o xornal en inglés máis lido nese país, con 13,3 millóns de lectores. Segundo ComScore, a versión en liña de TOI era a páxina web máis visitada dun xornal con 159 millóns de visitas en maio de 2009, superando as páxinas web de *The New York Times*, *The Sun*, *The Washington Post*, *Daily Mail* e *USA Today*.

Historia
--------

*The Times of India* foi fundado o 3 de novembro de 1838 como ***The Bombay Times and Journal of Commerce***, durante o Raj Británico. O nome actual foi adoptado en 1861. Publicado cada sábado e mércores, o xornal lanzouse como unha edición bisemanal. Contiña noticias de Europa, América e o subcontinente indio, que eran transmitidas entre a India e Europa mediante barcos de vapor regulares. As edicións diarias dos xornais empezaron en 1850. No século XIX, a compañía empregaba máis de 800 persoas e tiña unha tirada considerable na India e Europa. Orixinalmente controlado e de propiedade británica, o seu último editor británico foi Ivor S. Jehu, que renunciou ao cargo en 1950. Foi despois da independencia da India cando a propiedade do xornal pasou a mans da entón famosa familia de industria de Dalmiya e, posteriormente, foi comprado por Sahu Shanti Prasad Jain do grupo Sahu Jain de Bijnore, Uttar Pradesh.

*The Times of India* publícao o grupo de medios de comunicación Bennett, Coleman & Co. Ltd. Esta compañía, xunto co grupo de compañías coñecido como The Times Group, tamén publica *The Economic Times*, *Mumbai Mirror*, o *Navbharat Times* (diario de gran formato en hindi) e o *Maharashtra Times* (diario de gran formato en marathi).

O *Times* declárase a si mesmo como un xornal liberal e algunhas veces é descrito como irreverente.

En xaneiro de 2007, lanzouse en Bangalore a edición en kanarés e en abril de 2008, lanzouse a edición en Chennai. Os seus principais rivais na India son *The Hindu* e *Hindustan Times*, que posúen a segunda e a terceira posición en canto a circulación.

Notas
-----

1. ↑  "TOI Online is world's No.1 newspaper website". Times of India. 12 de xullo de 2009. Consultado o 16 de outubro de 2007.
2. ↑  "Dailies add 12.6 million readers: NRS". The Hindu. 29 de agosto de 2006. Arquivado dende o orixinal o 12 de outubro de 2007. Consultado o 16 de outubro de 2007.
3. ↑  "List of newspapers in the world by circulation". International Federation of Audit Bureaux of Circulations. 30 de xullo de 2008.  `|data-acceso=` require `|url=` (Axuda)
4. ↑  "Times now Masthead of the World". The Times of India. 30 de xuño de 2008. Arquivado dende o orixinal o 23 de abril de 2009. Consultado o 16 de outubro de 2007.
5. ↑  "The Times of India turns the Times of Colour". Televisionpoint.com. 26 de abril de 2006. Arquivado dende o orixinal o 12 de outubro de 2007. Consultado o 16 de outubro d e2007.
6. ↑  Times of India Leader Article declaring its position. www.timesofindia.com
7. ↑  "Indian press consider surprise result". *BBC News*. 14 de maio de 2004. Consultado o 25 de xullo de 2009.
8. ↑  "The Times of India consolidating in Chennai". Televisionpoint.com. 7 de xullo de 2008. Arquivado dende o orixinal o 14 de abril de 2009. Consultado o 25 de xullo de 2009.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***The Times of India Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***India*** |

### Bibliografía

* Auletta, Ken: "Citizens Jain – Why India's Newspaper Industry is Thriving". *The New Yorker*, 8 de outubro de 2012, páxinas 52 to 61.
* Hirschmann, Edwin. "An Editor Speaks for the Natives: Robert Knight in 19th Century India,"  *Journalism Quarterly* (1986) 63#2 pp. 260–267
* Merrill, John C. e Harold A. Fisher. *The world's great dailies: profiles of fifty newspapers* (1980) pp. 330–33
* Menon Malhan, Sangita P. *The TOI Story: How a Newspaper Changed the Rules of the Game* (2013) HarperCollins India

### Ligazóns externas

* Páxina web oficial
* The Times of India ePaper, réplica dixital do xornal
* Times Syndication Service

|  |  |
| --- | --- |
| Control de autoridades | 
* Wd: Q46807
* WorldCat
* VIAF: 130678648
* BRE: 4179570
* EBID: ID
* GND: 1086307941
* ISNI: 0000 0001 2157 604X
* ISSN: 0971-8257
* OCLC: 23379369

 |